pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ เยี่ยมชม วิสาหกิจชุมชนแปรรูปผลิตภัณฑ์กาแฟคั่วมือ
วันพุธที่ 15 พฤศจิกายน 2566
15/11/2566
ที่ปรึกษาฯ ดนัยณัฏฐ์ เยี่ยมชม วิสาหกิจชุมชนแปรรูปผลิตภัณฑ์กาแฟคั่วมือ
ที่ปรึกษาฯ ดนัยณัฏฐ์ เยี่ยมชม วิสาหกิจชุมชนแปรรูปผลิตภัณฑ์กาแฟคั่วมือ
วันที่ 10 พฤศจิกายน 2566 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม พร้อมด้วย นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม นายวิชญพรรณ พลอยทับทิม อุตสาหกรรมจังหวัดระนอง นายอารยะ เนตวงษ์ อุตสาหกรรมจังหวัดพังงา ลงพื้นที่เยี่ยมชม ก้อง วัลเลย์ วิสาหกิจชุมชนแปรรูปผลิตภัณฑ์กาแฟคั่วมือ อําเภอกระบุรี จังหวัดระนอง โดยมี นายสุพจน์ กรประสิทธิ์วัฒน์ ประธานกลุ่มสหกรณ์การเกษตรเพื่อการตลาด ให้การต้อนรับ ณ ก้องวัลเลย์  จังหวัดระนอง
ก้องวัลเลย์ ตั้งอยู่ที่ อําเภอกระบุรีจังหวัดระนอง เป็นแหล่งปลูกกาแฟที่มีชื่อเสียงมากว่า 40 ปี โดยแปรรูปผลิตภัณฑ์กาแฟภายใต้ชื่อการค้า ก้องกาแฟ และท่องเที่ยวเชิงอนุรักษ์ โฮมสเตย์ ภายใต้ชื่อ ก้องวัลเลย์ โดยรับซื้อโดยตรงจากเกษตรกรและให้เกษตรกรเป็นผู้กําหนดราคาขายเอง จึงทําให้ก้องกาแฟได้กาแฟคุณภาพดีกว่าท้องตลาด โดยนํามาคัดเมล็ด คั่ว บด และบรรจุลงถุงที่มีมาตรฐาน ความโดดเด่นของกาแฟก้องวัลเลย์ คือ การทํากาแฟด้วยกรรมวิธีที่โบราณ ตั้งแต่การปลูก เก็บเมล็ด ตาก บ่ม และคั่วมือในกระทะเล็ก ๆ และบดด้วยมือ ทําให้ยังคงรักษากลิ่นหอมซึ่งเป็นเอกลักษณ์ของโรบัสต้า รวมถึงรสชาติรวมถึงความหวานของเมล็ดกาแฟไว้ได้ ทําให้เมล็ดกาแฟโรบัสต้าที่หลายคนมองว่าเข้มและขมกลายเป็นรสชาติที่กลมกล่อม ทําให้ก้องคอฟฟี่มีรสชาติที่มีเอกลักษณ์เฉพาะตัว กลายเป็นกาแฟที่มีชื่อเสียงส่งขายไปทั่วโลก
ที่ปรึกษาฯ กล่าวว่า กระทรวงอุตสาหกรรม พร้อมสนับสนุน วิสาหกิจชุมชนอย่างเต็มที่ เพื่อผลักดันเป็นอุตสาหกรรมเศรษฐกิจของพื้นที่ ให้สามารถสร้างรายได้ เกิดการจ้างงานในชุมชน พร้อมช่วยเหลือส่งเสริมด้านการส่งออกต่างประเทศ ให้เป็นที่รู้จักไปทั่วโลก
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ เยี่ยมชม บ่อแช่น้ำแร่ร้อนธรรมชาติ แหล่งท่องเที่ยวเชิงสุขภาพ จังหวัดระนอง
วันพุธที่ 15 พฤศจิกายน 2566
15/11/2566
ที่ปรึกษาฯ ดนัยณัฏฐ์ เยี่ยมชม บ่อแช่น้ําแร่ร้อนธรรมชาติ แหล่งท่องเที่ยวเชิงสุขภาพ จังหวัดระนอง
ที่ปรึกษาฯ ดนัยณัฏฐ์ เยี่ยมชม บ่อแช่น้ําแร่ร้อนธรรมชาติ แหล่งท่องเที่ยวเชิงสุขภาพ จังหวัดระนอง
วันที่ 11 พฤศจิกายน 2566 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม พร้อมด้วย นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม นายวิชญพรรณ พลอยทับทิม อุตสาหกรรมจังหวัดระนอง นายอารยะ เนตวงษ์ อุตสาหกรรมจังหวัดพังงา เยี่ยมชมการดําเนินงาน บ่อแช่น้ําแร่ร้อนธรรมชาติ แหล่งท่องเที่ยวเชิงสุขภาพ “ธาริน ฮอทสปริง” โดยมี นายชัยภัทร เศรษฐยุกานนท์ ประธานกรรมการ ธาริน ฮอทสปริง และนางสาวอิสสริยา เศรษฐยุกานนท์ กรรมการผู้จัดการ ให้การต้อนรับ ณ ธาริน ฮอทสปริง อําเภอเมือง จังหวัดระนอง
ธาริน ฮอทสปริง แหล่งท่องเที่ยวเชิงสุขภาพ เป็นบ่อน้ําแร่ร้อนบริสุทธิ์จากแหล่งน้ําธรรมชาติระนอง มีอุณหภูมิเฉลี่ย 42 องศาเซลเซียส ปราศจากกลิ่นกํามะถัน อุดมด้วยแร่ธาตุที่มีคุณประโยชน์ต่อร่างกายและผิวพรรณอันดับต้น ๆ ของโลก สัมผัสการแช่น้ําแร่ในบรรยากาศสบาย ๆ รายล้อมด้วยธรรมชาติ ให้นักท่องเที่ยวสามารถเข้าถึงการพักผ่อนได้อย่างเเท้จริง ภายใต้ Concept สุข สงบ สบาย
ที่ปรึกษาฯ ดนัยณัฏฐ์ กล่าวว่า รัฐมนตรีฯ พิมพ์ภัทรา พร้อมสนับสนุนการท่องเที่ยวเชิงสุขภาพ จังหวัดระนองนั้น มีแหล่งท่องเที่ยวธรรมชาติมากมาย ไม่ว่าจะเป็น ทะเล ภูเขา น้ําตก และบ่อน้ําแร่ร้อนธรรมชาติที่มีชื่อเสียง ซึ่งมีความเหมาะสมในการเชื่อมโยง เป็นการท่องเที่ยวเชิงสุขภาพ wellness เป็นอย่างยิ่ง อีกทั้งสามารถพัฒนาผลิตภัณฑ์ และการบริการที่เชื่อมโยงได้หลากหลาย พร้อมกําชับให้ศูนย์ส่งเสริมอุตสาหกรรมภาคที่ 10 ประสานให้คําปรึกษา นอกจากนี้ รัฐมนตรีฯ พร้อมผลักดันนโยบายฮาลาล โดยให้ความเห็นว่า ควรมีการจัดตั้งเขตนิคมอุตสาหกรรมฮาลาลในพื้นที่จังหวัดระนอง เพื่อนําร่องในการดําเนินการด้านมาตรฐานฮาลาล โดยมอบให้อุตสาหกรรมจังหวัดระนอง ศึกษาข้อมูลพร้อมนําเรียนคณะผู้บริหารจังหวัดและนําเสนอเข้าที่ประชุมจังหวัด และรายงานผลความคืบหน้าให้ทราบต่อไป
รัฐบาลไทย-ข่าวทำเนียบรัฐบาล-​โฆษกรัฐบาล เผยความสำเร็จในการดึงดูดการลงทุนของนายกรัฐมนตรี เกิดการลงทุนแล้ว 3 บริษัท AWS (Amazon Web Services), Microsoft และ Google มูลค่ารวมกว่า 3 แสนล้านบาท
วันพุธที่ 15 พฤศจิกายน 2566
15/11/2566
​โฆษกรัฐบาล เผยความสําเร็จในการดึงดูดการลงทุนของนายกรัฐมนตรี เกิดการลงทุนแล้ว 3 บริษัท AWS (Amazon Web Services), Microsoft และ Google มูลค่ารวมกว่า 3 แสนล้านบาท
​โฆษกรัฐบาล เผยความสําเร็จในการดึงดูดการลงทุนของนายกรัฐมนตรี เกิดการลงทุนแล้ว 3 บริษัท AWS (Amazon Web Services), Microsoft และ Google มูลค่ารวมกว่า 3 แสนล้านบาท
นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยความสําเร็จของของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังตั้งแต่ช่วงต้นของการเดินทางเยือน นครซานฟรานซิสโก สหรัฐอเมริกา เนื่องจากเกิดการลงทุนในไทยจาก 3 บริษัทชั้นนําระดับโลก AWS (Amazon Web Services), Microsoft และ Google ลงทุนในไทย
โฆษกประจําสํานักนายกรัฐมนตรีกล่าวว่า นายกรัฐมนตรีมุ่งมั่นนําเสนอนโยบายของรัฐบาล และศักยภาพของไทยต่อบริษัทฯ ชั้นนําในหลายประเทศเพื่อให้เกิดการลงทุนในประเทศไทย ซึ่งเห็นเป็นผลสําเร็จในการเดินทางครั้งนี้ ดังนี้
AWS บริษัทด้าน hyperscale data center ระดับโลก ได้ลงทุนก่อสร้าง AWS Asia Pacific (Bangkok) Region สร้างผลประโยชน์ทางเศรษฐกิจในไทย เพิ่มขีดความสามารถในการแข่งขัน รวมทั้งปรับปรุงประสิทธิภาพการปฏิบัติงานของภาครัฐ และช่วยสร้างแรงงานที่มีทักษะสูงที่ประเทศไทยกําลังขาดแคลน
บริษัท Microsoft ได้ลงนามในบันทึกความเข้าใจ (MOU) กับรัฐบาลไทย เป็นโอกาสพัฒนาเทคโนโลยีดิจิทัล เพิ่มขีดความสามารถในการแข่งขันทางดิจิทัลของประเทศไทย รวมทั้งช่วยปรับปรุงการให้บริการสาธารณะผ่านการเปลี่ยนแปลงบริการรัฐบาลอิเล็กทรอนิกส์ พร้อมกันนี้ ไทยได้เตรียมใช้กลไกใหม่ที่เรียกว่า Utility Green Tariff (UGT) เพื่อรองรับการใช้พลังงานสะอาด ทําให้บริษัทได้ใช้พลังงานหมุนเวียนผ่านโครงข่ายไฟฟ้าของรัฐในอัตราค่าบริการที่เหมาะสม โปร่งใส และเป็นธรรมซึ่งเป็นปัจจัยที่ Microsoft ให้ความสําคัญ
รวมทั้ง บริษัท Google ได้ลงนาม MOU ระหว่าง Google กับกระทรวงดิจิทัลเพื่อเศรษฐกิจและสังคม (MDES) ถือเป็นความสําเร็จเพื่อไปสู่ความก้าวหน้าทางเทคโนโลยี เพิ่มขีดความสามารถในการแข่งขันทางดิจิทัล และเชื่อมั่นว่าจะมีส่วนสําคัญช่วยให้ประเทศเติบโตทางเศรษฐกิจ ซึ่ง Google ได้พิจารณาไทยเป็นประเทศที่มีศักยภาพสําหรับเป็นสถานที่ตั้งศูนย์ข้อมูล (Data Center) เพิ่มเติมเป็นแห่งที่ 4 ในบริเวณภูมิภาคเอเชีย-แปซิฟิก และเป็นแห่งที่ 11 ของโลก
“นายกรัฐมนตรีถือว่านี้เป็นเพียงช่วงเริ่มต้นของความสําเร็จ รัฐบาลยังดําเนินการต่อเนื่องในการเชิญชวนบริษัทชั้นนําร่วมลงทุนในไทย เปิดศักยภาพของประเทศ กําหนดนโยบายที่ดึงดูดการลงทุน เพิ่มความเชื่อมั่นให้นักลงทุนทั่วโลก โดยนายกรัฐมนตรีเชื่อว่าด้วยศักยภาพ และปัจจัยสนับสนุนของไทยทั้งด้าน ภูมิศาสตร์ โครงสร้างพื้นฐาน ระบบสาธารณสุข ระบบการศึกษา ทําให้ไทยมีจุดเด่นน่าสนใจไม่แพ้ใครในภูมิภาค” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-ก.พลังงาน​ ออกมาตรการช่วยเหลือประชาชนด้านพลังงานเป็นเวลา 3 เดือน
วันพุธที่ 15 พฤศจิกายน 2566
ก.พลังงาน​ ออกมาตรการช่วยเหลือประชาชนด้านพลังงานเป็นเวลา 3 เดือน
ก.พลังงาน​ ออกมาตรการช่วยเหลือประชาชนด้านพลังงานเป็นเวลา 3 เดือน ปรับลดราคาขายปลีกน้ํามันแก๊สโซฮอล์ GSH91 ลง 2.50 บาทต่อลิตร ส่วนเบนซิน ULG95 แก๊สโซฮอล์ GSH95 และพรีเมี่ยม GSH95 ลดลง 1.00 บาท
วันที่ 7 พฤศจิกายน 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวว่า ภายหลัง การประชุมคณะรัฐมนตรี (ครม.) เมื่อวันที่ 31 ต.ค. 66 ได้มีมติอนุมัติเห็นชอบตามที่กระทรวงพลังงานเสนอในการใช้กลไกลของการปรับลดอัตราภาษีสินค้าน้ํามันและผลิตภัณฑ์น้ํามันประเภทน้ํามันเบนซินลง 0.15 - 1 บาทต่อลิตร และคณะกรรมการบริหารกองทุนน้ํามันเชื้อเพลิง (กบน.) เห็นชอบให้ใช้กองทุนน้ํามันเชื้อเพลิงในการปรับลดราคาขายปลีกน้ํามันเบนซินแก๊สโซฮอล E10-91 ลง 2.50 บาทต่อลิตร เพื่อช่วยเหลือค่าครองชีพของประชาชน นั้น เมื่อช่วงเที่ยงคืนที่ผ่านมา ปตท.และบางจาก ได้ประกาศปรับราคาขายปลีกน้ํามันเบนซินและแก๊สโซฮอล์ GSH91 ลดลง 2.50 บาทต่อลิตร และพรีเมียม GSH95 ลดลง 1.00 บาทต่อลิตร E20 และ E85 ลดลง 0.80 บาทต่อลิตร ส่วน Premium ดีเซล และกลุ่มดีเซลคงเดิม​ ส่งผลให้ราคาขายปลีก น้ํามันหน้าสถานีบริการในพื้นที่กรุงเทพมหานครและปริมณฑล เป็นดังนี้ น้ํามันเบนซิน ราคาอยู่ที่ 45.04 บาทต่อลิตร แก๊สโซฮอล์ 95 ราคา 37.25 บาทต่อลิตร แก๊สโซฮอล์ 91 ราคา 35.48 บาทต่อลิตร และโซฮอล์ E20 ราคา 35.14 บาทต่อลิตร แก๊สโซฮอล์ E85 ราคา 35.29 บาทต่อลิตร แก๊สโซฮอล์ Hi Premium 97 บางจากราคา 48.94 แก๊สโซฮอล์ ซุปเปอร์พาวเวอร์ ปตท. ราคา 44.04 บาทต่อลิตร ส่วนราคาดีเซลไฮพรีเมียม ดีเซล B7 ปตท. ราคา อยู่ที่ 41.54 บาทต่อลิตร และบางจากอยู่ที่ 43.64 บาทต่อลิตร ขณะที่กลุ่มไฮดีเซล B7 ไฮดีเซล S และไฮดีเซล B20 S ราคา 29.94 บาทต่อลิตร ทั้งนี้ราคาดังกล่าวยังไม่รวมภาษีบํารุงแต่ละท้องที่
“นี่คือหนึ่งในมาตรการที่รัฐบาลต้องการช่วยเหลือประชาชนด้วยการลดค่าใช้จ่ายด้านพลังงาน ซึ่งที่ผ่านมารัฐบาลโดยกระทรวงพลังงานก็ได้มีการช่วยเหลือประชาชน ทั้งการตรึงราคาน้ํามันดีเซลไม่ให้เกิน 30 บาทต่อลิตร รวมทั้งการลดค่าไฟให้เหลือ 3.99 บาทต่อหน่วย พร้อมขอความร่วมมือผู้ค้าน้ํามันและสถานีบริการ เตรียมน้ํามันแต่ละชนิดให้เพียงพอกับความต้องการ เพื่อไม่ให้ประชาชนได้รับผลกระทบ​ การลดราคาพลังงานครั้งนี้เป็นเพียงแค่มาตรการแบ่งเบาภาระประชาชนระยะสั้น ส่วนการแก้ปัญหาเรื่องราคาพลังงานระยะยาวที่ยั่งยืนนั้น ทางรัฐมนตรีกระทรวงพลังงานมุ่งเดินหน้า หาแนวทางปรับ โครงสร้างราคาพลังงานอยู่” นางรัดเกล้า กล่าว
รัฐบาลไทย-ข่าวทำเนียบรัฐบาล-แผน PDP ฉบับใหม่เข้าสู่กระบวนการพิจารณา ปรับปรุงให้สอดคล้องกับทิศทางพลังงานโลก เป้าหมาย Carbon Neutrality และการปล่อยคาร์บอนเป็น 0 ภายในปี ค.ศ. 2065
วันพุธที่ 15 พฤศจิกายน 2566
แผน PDP ฉบับใหม่เข้าสู่กระบวนการพิจารณา ปรับปรุงให้สอดคล้องกับทิศทางพลังงานโลก เป้าหมาย Carbon Neutrality และการปล่อยคาร์บอนเป็น 0 ภายในปี ค.ศ. 2065
แผน PDP ฉบับใหม่เข้าสู่กระบวนการพิจารณา ปรับปรุงให้สอดคล้องกับทิศทางพลังงานโลก เป้าหมาย Carbon Neutrality และการปล่อยคาร์บอนเป็น 0 ภายในปี ค.ศ. 2065
วันที่ 27 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า แผนพัฒนากําลังผลิตไฟฟ้าของประเทศไทย พ.ศ. 2561-2580 (Power Development Plan : PDP2018) ฉบับใหม่ เข้าสู่กระบวนการพิจารณา ปรับปรุงให้สอดคล้องกับทิศทางพลังงานโลก เป้าหมาย Carbon Neutrality และการปล่อยคาร์บอนเป็น 0 ภายในปี ค.ศ. 2065
รองรัดเกล้าฯ กล่าวว่า แผน PDP ถือเป็นแผนหลักในการจัดหาพลังงานไฟฟ้าของประเทศ ให้เพียงพอต่อความต้องการ เพื่อสร้างความมั่นคงและสร้างความมั่นใจให้กับผู้ใช้ไฟฟ้าทั้งภาคประชาชานและภาคธุรกิจ โดยมี 4 หลักการสําคัญในการจัดทําแผน ได้แก่ 1. เน้นความมั่นคงของระบบไฟฟ้าของประเทศ (Security) 2. ต้นทุนค่าไฟฟ้าอยู่ในระดับที่เหมาะสม (Economy) 3. ผลกระทบด้านสิ่งแวดล้อม (Ecology) และ 4. การเพิ่มประสิทธิภาพในระบบไฟฟ้า (Efficiency) ทั้งด้านการผลิตและการใช้ไฟฟ้า
รองโฆษกรัดเกล้าฯ ยังกล่าวเพิ่มเติมว่า เนื่องจากสถานการณ์การแพร่ระบาดของโควิด-19 ส่งผลให้ในช่วง 2-3ปีที่ผ่านมามี Supply สูงกว่า Demand ค่อนข้างมาก และความต้องการไฟฟ้าเปลี่ยนแปลงไปจากอดีต โดยจะพิจารณาปรับปรุงให้สอดคล้องกับทิศทางของพลังงานโลก ที่มุ่งการลดการปล่อย CO2 ใช้พลังงานสะอาด แก้ปัญหาโลกร้อน แผนพลังงานชาติ ที่มุ่งสู่ Carbon Neutrality ภายในปี ค.ศ. 2050 และเป้าหมายการลดก๊าซเรือนกระจกสุทธิของไทยเป็น 0 ได้ภายในปี ค.ศ. 2065
ทั้งนี้ เพื่อให้แผนพลังงานชาติมีแนวทางที่ครอบคลุมและชัดเจนมากขึ้น หน่วยงานที่เกี่ยวข้องจะได้ประชุมเพื่อหารือถึงแผนจัดหาก๊าซธรรมชาติ (Gas Plan) แผนบริหารจัดการน้ํามันเชื้อเพลิง (Oil plan) แผนพัฒนาพลังงานทดแทนและพลังงานทางเลือก (Alternative Energy Development Plan: AEDP) และแผนอนุรักษ์พลังงาน (Energy Efficiency Plan: EEP) เพิ่มเติมในเดือนพฤจิกายนที่จะถึงนี้
“ทุกหน่วยงานเร่งเดินหน้าปรับปรุงแผนพัฒนากําลังผลิตไฟฟ้า ปรับเปลี่ยนโครงสร้างการใช้พลังงานของประเทศ ทั้งวางแผนความต้องการ และสนับสนุนการจัดหาแหล่งพลังงานอย่างเหมาะสม มุ่งส่งเสริมการผลิตและการใช้พลังงานสะอาดและพลังงานหมุนเวียน ซึ่งจะช่วยลดภาระค่าใช้จ่ายด้านพลังงานให้แก่ประชาชน อันเป็นปัจจัยสําคัญในการดํารงชีวิตและเศรษฐกิจ สร้างความมั่นใจว่าประเทศไทยจะมีความมั่นคงทางพลังงานที่จะขับเคลื่อนประเทศต่อไป” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-กรมทางหลวงชนบท ศึกษาแนวเส้นทางและประเมินผลกระทบสิ่งแวดล้อม ถนนเลียบชายฝั่งทะเลภาคใต้ (Thailand Riviera) ในพื้นที่อำเภอสิชลและท่าศาลา จังหวัดนครศรีธรรมราช
วันพุธที่ 15 พฤศจิกายน 2566
กรมทางหลวงชนบท ศึกษาแนวเส้นทางและประเมินผลกระทบสิ่งแวดล้อม ถนนเลียบชายฝั่งทะเลภาคใต้ (Thailand Riviera) ในพื้นที่อําเภอสิชลและท่าศาลา จังหวัดนครศรีธรรมราช
....
กรมทางหลวงชนบท (ทช.) กระทรวงคมนาคม ศึกษาแนวเส้นทางและประเมินผลกระทบสิ่งแวดล้อม ถนนเลียบชายฝั่งทะเลภาคใต้ (Thailand Riviera) อําเภอสิชล และท่าศาลา จังหวัดนครศรีธรรมราช เพื่อพัฒนาและเพิ่มศักยภาพการท่องเที่ยวชายฝั่งทะเลอ่าวไทย รองรับการเติบโตของอําเภอสิชล และท่าศาลา จังหวัดนครศรีธรรมราช ในอนาคต ทช. จึงได้ดําเนินโครงการจัดทํารายงานการประเมินผลกระทบสิ่งแวดล้อม ถนนเลียบชายฝั่งทะเลภาคใต้ อําเภอสิชล และท่าศาลา จังหวัดนครศรีธรรมราช อยู่ในแผนการพัฒนาระยะที่ 2 ในพื้นที่จังหวัด (ชุมพร - สุราษฎร์ธานี - นครศรีธรรมราช - สงขลา) ปัจจุบันอยู่ในขั้นตอนการศึกษา ออกแบบเชิงหลักการ และจัดทํารายงานการประเมินผลกระทบสิ่งแวดล้อม แนวเส้นทางโครงการมีจุดเริ่มต้นเชื่อมต่อกับ ทล.401 บริเวณ กม. ที่ 242+500 บริเวณวัดปากด่าน ตามแนวถนนทางเข้าบ้านคงคาวดี จากนั้นเลี้ยวไปทางบริเวณหมู่ 2 ตําบลเสาเภา แล้วไปทางถนนเลียบชายทะเลผ่านคลองเสาเภา แนวเส้นทางจะเลี้ยวขนานแนวชายฝั่งแล้วออกแบบเป็นสะพานข้ามคลองหิน ถัดมาจึงออกแบบเป็นสะพานข้ามคลองกลาย จนไปบรรจบกับถนนสาย นศ.3008 แล้วเลี้ยวผ่านวัดโคกตะเคียน ไปยังถนนสาย นศ.3027 เลียบแนวชายหาดอีกครั้ง ผ่านวัดทางขึ้น พิพิธภัณฑ์หาดทรายแก้ว ตรงบริเวณนี้ได้ออกแบบเป็นสะพานข้ามคลองบ่อนนท์ แล้วไปสิ้นสุดแนวเส้นทางเชื่อมต่อกับ ทล.401 บริเวณ กม. ที่ 271 รวมระยะทางประมาณ 31 กิโลเมตร โดยรูปแบบทั่วไปของโครงการออกแบบเป็นถนนขนาด 2 ช่องจราจร ความกว้างเขตทาง 6 - 15 เมตร ช่องจราจรกว้างช่องละ 3 เมตร มีทั้งถนนแบบที่มีไหล่ทาง กว้างข้างละ 1.5 เมตร และถนนแบบไม่มีไหล่ทาง แนวสายทางส่วนใหญ่อยู่บนแนวถนนเดิม เพื่อลดผลกระทบด้านการขออุทิศที่ดินของประชาชนในพื้นที่ให้น้อยที่สุด รวมถึงยังได้ดําเนินการออกแบบด้านภูมิสถาปัตยกรรม บริเวณคลองหินและบริเวณคลองกลายเพิ่มศักยภาพของพื้นที่ซึ่งก่อให้เกิดประโยชน์ ด้านเศรษฐกิจและสังคม โดยมีแนวคิดการออกแบบให้สอดคล้องกับบริบทพื้นที่ ส่งเสริมอัตลักษณ์ของท้องถิ่นสามารถเชื่อมต่อกิจกรรมด้านการท่องเที่ยว อีกทั้งยังให้ความสําคัญกับการอนุรักษ์ทรัพยากรธรรมชาติและสิ่งแวดล้อมควบคู่กันไปด้วย
นอกจากนี้ ทช. ได้จัดประชุมรับฟังความคิดเห็นของประชาชน โดยกลุ่มเป้าหมายประกอบด้วย หน่วยงานที่เกี่ยวข้อง ผู้นําชุมชน ผู้แทนกลุ่มต่าง ๆ และประชาชนในพื้นที่ เพื่อให้มีความเข้าใจเกี่ยวกับโครงการฯ ความเป็นมา ลักษณะโครงการ ขั้นตอนการดําเนินงาน ขอบเขตการศึกษา พร้อมทั้งได้ตอบข้อซักถาม แลกเปลี่ยนความคิดเห็นจากผู้ที่เข้าร่วมประชุม เพื่อให้การดําเนินงานสอดคล้องกับความต้องการของประชาชนในพื้นที่ให้มากที่สุด โดยจัดประชุมรับฟังความคิดเห็นของประชาชนไปแล้ว 4 ครั้ง ณ อําเภอเมือง จังหวัดนครศรีธรรมราช ซึ่งประชาชนส่วนใหญ่เห็นด้วยถึงแนวทางในการพัฒนาถนนสายดังกล่าว
รัฐบาลไทย-ข่าวทำเนียบรัฐบาล-รองนายกฯ ภูมิธรรม เป็นประธานพิธีเปิดรับฟังความคิดเห็นของประชาชน เกี่ยวกับแนวทางในการทำประชามติเพื่อแก้ไขรัฐธรรมนูญ ยืนยันรับฟังความคิดเห็นอย่างทั่วถึง
วันพุธที่ 15 พฤศจิกายน 2566
15/11/2566
รองนายกฯ ภูมิธรรม เป็นประธานพิธีเปิดรับฟังความคิดเห็นของประชาชน เกี่ยวกับแนวทางในการทําประชามติเพื่อแก้ไขรัฐธรรมนูญ ยืนยันรับฟังความคิดเห็นอย่างทั่วถึง
รองนายกฯ ภูมิธรรม เป็นประธานพิธีเปิดรับฟังความคิดเห็นของประชาชน เกี่ยวกับแนวทางในการทําประชามติเพื่อแก้ไขรัฐธรรมนูญ ยืนยันรับฟังความคิดเห็นอย่างทั่วถึง ย้ํารัฐบาลจะเร่งแก้ไขรัฐธรรมนูญให้เสร็จภายในสี่ปี
วันนี้ (15 พฤศจิกายน 2566) เวลา 10.00 น. ณ ตึกสันติไมตรี (หลังนอก) ทําเนียบรัฐบาล นายเศรษฐา ทวีสิน นายกรัฐมนตรีมอบหมายรองนายกรัฐมนตรี (นายภูมิธรรม เวชยชัย) เป็นประธานในพิธีเปิดการรับฟังความคิดเห็นของประชาชนเกี่ยวกับแนวทางในการทําประชามติเพื่อแก้ไขรัฐธรรมนูญแห่งราชอาณาจักรไทย พุทธศักราช 2560 โดยมีนายนิกร จํานง ประธานอนุกรรมการรับฟังความคิดเห็นของประชาชนเกี่ยวกับแนวทางในการทําประชามติ นายวุฒิสาร ตันไชย ประธานอนุกรรมการศึกษาแนวทางในการทําประชามติ และตัวแทนประชาชนจากกลุ่มต่าง ๆ อาทิ กลุ่มเกษตรกร กลุ่มแรงงาน กลุ่มผู้มีความหลากหลายทางเพศ กลุ่ม iLaw เข้าร่วมด้วย
โอกาสนี้ นายภูมิธรรมได้กล่าวขอบคุณทุกคนที่ได้เข้าร่วมประชุมในวันนี้ การประชุมนี้เป็นสิ่งที่ยืนยันว่า เรามีเจตจํานงที่แน่วแน่ที่จะแก้ไขรัฐธรรมนูญ ฉบับปี 2560 เพราะเราเห็นตรงกันว่ารัฐธรรมนูญ ฉบับปี 2560 มีข้อจํากัดและก่อให้เกิดปัญหามากมาย และยังมีลักษณะที่เป็นประชาธิปไตยน้อยมาก สิ่งนี้เป็นสิ่งที่รัฐบาลได้ดําริและได้เสนอต่อที่ประชุมรัฐสภาเป็นนโยบายเร่งด่วนที่รัฐบาลจะดําเนินการเป็นวาระแรก ในการที่จะทําให้เกิดการทําประชามติรับฟังความคิดเห็นของประชาชนและเข้าสู่กระบวนการแก้ไขรัฐธรรมนูญ ทั้งนี้จากการพูดคุยหารือกับคณะกรรมการที่ได้รับการแต่งตั้งมีประเด็นสําคัญที่ได้ตกลงกันคือ เราอยากเห็นรัฐธรรมนูญฉบับใหม่ที่เป็นประชาธิปไตยมากที่สุด และจะต้องเร่งดําเนินการแก้ไขรัฐธรรมนูญ พร้อมด้วยกฎหมายลูกที่เกี่ยวข้องให้แล้วเสร็จภายในสี่ปี ฉะนั้นการเลือกตั้งครั้งใหม่ควรจะเป็นการเลือกตั้งตามรัฐธรรมนูญฉบับใหม่ที่ได้รับการแก้ไขเรียบร้อย นอกจากนั้น เราอยากให้รัฐธรรมนูญฉบับใหม่เขียนได้และต้องผ่าน หมายความว่าต้องเป็นฉันทานุมัติที่จะเดินร่วมกันได้ เพราะจะเห็นได้ว่าเมื่อทุกคนได้ร่วมกันเสนอความคิดเห็นตามสิ่งที่ตัวเองคิด ในสิ่งที่ตนเองอยากส่งผลให้การแก้ไขรัฐธรรมนูญนั้นไม่ผ่าน เมื่อไม่ผ่านเราก็จะตกอยู่ในรัฐธรรมนูญฉบับเก่าต่อไป ฉะนั้นเราต้องหาจุดร่วมและเป็นที่ยอมรับให้มากที่สุด พร้อมกับรับฟังความคิดเห็นให้ทั่วถึง โดยวันนี้เกือบจะเป็นนัดสุดท้ายสําหรับการรับฟังความคิดเห็นของคณะกรรมการจากตัวแทนสาขาวิชาชีพต่าง ๆ จากนั้นเราก็จะนําความคิดเห็นที่รวบรวมมาทั้งหมดมาประมวลผลเพื่อทําให้เกิดรัฐธรรมนูญฉบับใหม่ที่ทุกคนสามารถยอมรับได้
นายภูมิธรรมกล่าวเชื่อว่าทุกคนมีความเห็นที่เหมือนและแตกต่างกัน ขอให้ทุกคนแสดงความคิดเห็นให้เต็มที่ ทั้งนี้รัฐธรรมนูญฉบับใหม่อะไรที่แก้ไขก่อนได้ก็จะดําเนินการแก้ไข แต่จะขอให้ยกเว้นในหมวดสถาบันพระมหากษัตริย์ เพื่อไม่ให้เกิดความขัดแย้ง และเชื่อว่าเป็นการยากที่จะดําเนินการต่อไปได้ ทั้งนี้ ขอยืนยันว่ารัฐบาลมีเจตจํานงที่จะแก้ไขรัฐธรรมนูญเพื่อให้เกิดความเป็นประชาธิปไตยอย่างแน่นอน
รัฐบาลไทย-ข่าวทำเนียบรัฐบาล-พม. หนุนลงทุนพัฒนาระบบคุ้มครองทางสังคม เป็นสิ่งจำเป็นเร่งด่วนที่อาเซียนควรให้ความสำคัญ
วันพุธที่ 15 พฤศจิกายน 2566
พม. หนุนลงทุนพัฒนาระบบคุ้มครองทางสังคม เป็นสิ่งจําเป็นเร่งด่วนที่อาเซียนควรให้ความสําคัญ
พม. หนุนลงทุนพัฒนาระบบคุ้มครองทางสังคม เป็นสิ่งจําเป็นเร่งด่วนที่อาเซียนควรให้ความสําคัญ
เมื่อวันที่ 14 พฤศจิกายน 2566 นางสาวสุนีย์ ศรีสง่าตระกูลเลิศ ผู้ตรวจราชการกระทรวงการพัฒนาสังคมและความมั่นคงของมนุษย์ (ผต.พม.) ในฐานะหัวหน้าคณะผู้แทนไทย เข้าร่วมการประชุมร่วมระหว่างภาครัฐและเอกชนด้านสวัสดิการสังคมและการพัฒนา ครั้งที่ 18 (18th ASEAN GO-NGO Forum on Social Welfare and Development: 18th GO-NGO Forum) การประชุมเชิงปฏิบัติการว่าด้วยการทบทวนในระยะครึ่งแผนของแผนงาน SOMSWD ปี 2564 - 2568 และการหารือกับภาคีเครือข่ายอาเซียน (Workshop on the Mid-term Review of the SOMSWD Work Plan 2021-2025 and Dialogue with ASEAN Partners) โดยมี ศาสตราจารย์กิตติคุณ ดร. ชนิตา รักษ์พลเมือง กรรมการอํานวยการสภาสังคมสงเคราะห์แห่งประเทศไทย ในพระบรมราชูถัมภ์ และประธานคณะกรรมการฝ่ายวิเทศสัมพันธ์ นายชินชัย ชี้เจริญ รองประธานคณะกรรมการฝ่ายวิเทศสัมพันธ์ และนางสาวศศิพิมพ์ อร่ามพิบูลกิจ ผู้อํานวยการกองการต่างประเทศ กระทรวง พม. เข้าร่วมประชุม ณ เมืองฮาลอง ประเทศเวียดนาม
นางสาวสุนีย์ กล่าวว่า ในช่วงเช้า คณะผู้แทนไทยได้เข้าร่วมการประชุม 18th GO-NGO Forumโดยมีการอภิปรายในหัวข้อ "การเสริมพลังผู้สูงอายุด้วยการคุ้มครองทางสังคมอย่างบูรณาการ" (Empowering older persons through integrated social protection) ซึ่งที่ประชุมได้มีการแลกเปลี่ยนแนวทางการพัฒนาระบบการคุ้มครองทางสังคมเพื่อผู้สูงอายุ และชี้ให้เห็นถึงสถานการณ์การเข้าสู่สังคมผู้สูงอายุในอาเซียนที่กําลังจะเกิดขึ้น โดยเน้นย้ําว่าการลงทุนเพื่อการพัฒนาระบบการคุ้มครองทางสังคมเป็นสิ่งจําเป็นเร่งด่วนที่อาเซียนควรให้ความสําคัญ ซึ่งการจัดการกับความท้าทายที่เกิดจากประชากรสูงวัยในอาเซียนควรเป็นการดําเนินงานร่วมกันระหว่างภาคีเครือข่ายทุกภาคส่วนทั้งภาครัฐ ภาคเอกชน และภาคประชาสังคม
นางสาวสุนีย์ กล่าวต่อไปว่า สําหรับช่วงบ่าย คณะผู้แทนไทยได้เข้าร่วมการประชุมเชิงปฏิบัติการว่าด้วยการทบทวนในระยะครึ่งแผนของแผนงาน SOMSWD ปี 2564 - 2568 และการหารือกับภาคีเครือข่ายอาเซียน ซึ่งมีการนําเสนอผลการดําเนินงานระยะครึ่งแผนแรกของ SOMSWD และแนวทางการดําเนินงานต่อไปในระยะครึ่งแผนหลัง โดยที่ประชุมได้เน้นย้ําถึงการแสวงหาความร่วมมือของอาเซียนร่วมกับประเทศคู่เจรจาอาเซียน หรือองค์กรระหว่างประเทศ รวมถึงบทบาทการดําเนินงานของสํานักเลขาธิการอาเซียนในฐานะผู้ประสานงาน และผู้ให้คําแนะนําแก่ประเทศสมาชิกในการเข้าร่วมและดําเนินโครงการตามแผนงาน SOMSWD
นางสาวสุนีย์ กล่าวเพิ่มเติมว่า ทั้งนี้ การประชุมร่วมระหว่างภาครัฐและเอกชน ด้านสวัสดิการสังคมและการพัฒนา ครั้งที่ 18 การประชุมเชิงปฏิบัติการว่าด้วยการทบทวนในระยะครึ่งแผนของแผนงาน SOMSWD ปี 2564 - 2568 และการหารือกับภาคีเครือข่ายอาเซียน เป็นส่วนหนึ่งของการประชุมเจ้าหน้าที่อาวุโสอาเซียนด้านสวัสดิการสังคมและการพัฒนา ครั้งที่ 19 และการประชุมอื่นๆ ที่เกี่ยวข้อง (19th Senior Officials Meeting on Social Welfare and Development (SOMSWD) and Related Meetings) ภายใต้แนวคิดหลัก “การคุ้มครองทางสังคมที่ตอบสนองกับโลกที่เปลี่ยนแปลงไป (Responsive Social Protection in the Changing World)” ซึ่งมีกําหนดจัดประชุมระหว่างวันที่ 12 - 17 พฤศจิกายน 2566 ณ เมืองฮาลอง ประเทศเวียดนาม
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พม.หนึ่งเดียว
รัฐบาลไทย-ข่าวทำเนียบรัฐบาล-ดีอี บรรยายพิเศษ งาน Thailand Competitiveness Conference 2023
วันพุธที่ 15 พฤศจิกายน 2566
ดีอี บรรยายพิเศษ งาน Thailand Competitiveness Conference 2023
ดีอี บรรยายพิเศษ งาน Thailand Competitiveness Conference 2023
วันนี้ (15 พฤศจิกายน 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นวิทยากรงาน Thailand Competitiveness Conference 2023 ภายใต้หัวข้อ The Pitch "DES: The Future of Digital Thailand: Digital as the Backbone for Future Development" พร้อมด้วย ดร.เวทางค์ พ่วงทรัพย์ รองปลัดกระทรวงฯ ร่วมงาน ณ โรงแรม วอลดอร์ฟ แอสโทเรีย กรุงเทพ
__________________________
รัฐบาลไทย-ข่าวทำเนียบรัฐบาล-ยุทโธปกรณ์เพื่อประชาชน
วันพุธที่ 15 พฤศจิกายน 2566
ยุทโธปกรณ์เพื่อประชาชน
เมื่อ 13 พ.ย. 66 เวลา 1300 ชปบ.ทบ.ฉก.สิงหนาท จัด ฮ.ท.212 จํานวน 1 เครื่อง สนับสนุนสถาบันการแพทย์ฉุกเฉินแห่งชาติ (สพฉ.)
รับผู้ป่วยฉุกเฉินทางอากาศ เพศหญิง อายุ 57ปี อาการ stroke fast track เป็นbilateral epidural hematoma เลือดออกเหนือชั้นเยื่อหุ้มทั้งสองข้างของสมอง เพื่อเข้ารับการรักษาพยาบาลต่อที่ รพ.มหาราช อ.เมือง จ.เชียงใหม่ ใช้เวลาบินประมาณ 1 ชม. (ถ้าลําเลียงทางรถยนต์จะใช้เวลาประมาณ 5 ชั่วโมง) ผู้ป่วยปลอดภัย
รัฐบาลไทย-ข่าวทำเนียบรัฐบาล-นายกฯ เตรียมแถลงใหญ่ เรื่อง แก้ปัญหาหนี้ทั้งระบบ สิ้นเดือนพฤศจิกายนนี้
วันพุธที่ 15 พฤศจิกายน 2566
15/11/2566
นายกฯ เตรียมแถลงใหญ่ เรื่อง แก้ปัญหาหนี้ทั้งระบบ สิ้นเดือนพฤศจิกายนนี้
นายกฯ เตรียมแถลงใหญ่ เรื่อง แก้ปัญหาหนี้ทั้งระบบ สิ้นเดือนพฤศจิกายนนี้
วันนี้ (14 พฤศจิกายน 2566) เวลา 16.00 น. (ตามเวลาท้องถิ่นนครซานฟรานซิสโก ซึ่งช้ากว่าเวลาที่กรุงเทพฯ 15 ชั่วโมง) นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวถึงกรณีที่ประชุมคณะกรรมการกํากับการแก้ไขหนี้สินของประชาชนรายย่อยเห็นชอบแนวทางแก้ปัญหาหนี้กองทุนเงินให้กู้ยืมเพื่อการศึกษา (กยศ.) ซึ่งจะคํานวณภาระหนี้ของลูกหนี้ที่ยังชําระไม่หมดให้กลับไปคํานวณเงินต้น และลูกหนี้ที่ชําระมากกว่า 150% สามารถหยุดจ่ายหนี้ได้ ว่านี่เป็นเรื่องนโยบายแก้ไขปัญหาหนี้สินโดยรวมของรัฐบาลนี้ ทั้งหนี้ กยศ. หนี้ครู หนี้นอกระบบ และเอสเอ็มอีที่ติดมาตรา 21 เป็นเรื่องที่ตนเองไม่อยากจะพูดเรื่องเดียว แต่ในช่วงปลายเดือนนี้หรือประมาณ 2 สัปดาห์ต่อจากนี้ ตนเองจะมีแถลงข่าวใหญ่ถึงมาตรการแก้ไขหนี้ทั้งหมด ไม่ใช่เพียงแค่ กยศ. อย่างเดียว แต่จะรวมทุกภาคส่วนเท่าที่จะสามารถทําได้
รัฐบาลไทย-ข่าวทำเนียบรัฐบาล-รัฐบาลเอาจริงเรื่อง EV ทุกกระทรวงที่เกี่ยวข้อง ร่วมด้วยช่วยกันสนับสนุนการผลิตและการใช้รถยนต์ไฟฟ้า มุ่งสู่การเป็นศูนย์กลางการผลิตยานยนต์และชิ้นส่วน EV สำคัญของภูมิภาค
วันพุธที่ 15 พฤศจิกายน 2566
รัฐบาลเอาจริงเรื่อง EV ทุกกระทรวงที่เกี่ยวข้อง ร่วมด้วยช่วยกันสนับสนุนการผลิตและการใช้รถยนต์ไฟฟ้า มุ่งสู่การเป็นศูนย์กลางการผลิตยานยนต์และชิ้นส่วน EV สําคัญของภูมิภาค
รัฐบาลเอาจริงเรื่อง EV ทุกกระทรวงที่เกี่ยวข้อง ร่วมด้วยช่วยกันสนับสนุนการผลิตและการใช้รถยนต์ไฟฟ้า มุ่งสู่การเป็นศูนย์กลางการผลิตยานยนต์และชิ้นส่วน EV สําคัญของภูมิภาค
วันที่ 22 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ย้ําว่า รัฐบาลเอาจริงเอาจัง มุ่งมั่นสนับสนุนการผลิตและการใช้รถยนต์ไฟฟ้า (Electric Vehicle: EV) ที่ปล่อยมลพิษเป็น 0 เดินหน้าสานต่อนโยบาย Carbon Neutrality ให้ประเทศไทยเป็นผู้นําอาเซียนด้านการลดการปล่อยก๊าซคาร์บอนไดออกไซด์สู่ชั้นบรรยากาศ ใช้การพัฒนาที่ยั่งยืนเป็นพลังสําคัญในการขับเคลื่อนเศรษฐกิจประเทศ
รองโฆษกฯ รัดเกล้าฯ กล่าวว่า นายกรัฐมนตรีได้ย้ํา และให้หน่วยงานที่เกี่ยวข้องดําเนินการเพื่อสนับสนุนการผลิตและการใช้ EV ที่ปล่อยมลพิษเป็น 0 เพื่อให้ไทยบรรลุเป้าหมายการพัฒนาที่ยั่งยืนของสหประชาชาติ รวมถึงการเป็นกลางทางคาร์บอน (Carbon Neutrality) ในปี 2050 และปล่อยก๊าซเรือนกระจกสุทธิเป็นศูนย์ (Net Zero) ภายในปี 2065 ดังนี้
ให้ 5 กระทรวงร่วมมือกันอย่างใกล้ชิด ประกอบด้วย กระทรวงคมนาคม กระทรวงทรัพยากรธรรมชาติและสิ่งแวดล้อม กระทรวงพลังงาน กระทรวงพาณิชย์ กระทรวงอุตสาหกรรม สํานักงานคณะกรรมการกํากับและส่งเสริมการประกอบธุรกิจประกันภัย และหน่วยงานที่เกี่ยวข้อง เพื่อศึกษาและกําหนดนโยบายและมาตรการรองรับการเปลี่ยนผ่านจากรถยนต์สันดาปภายในมาเป็น EV
ควบคู่กับให้กระทรวงอุตสาหกรรมเป็นหน่วยงานหลักร่วมกับกระทรวงการคลัง สํานักงานคณะกรรมการส่งเสริมการลงทุน และสํานักงานคณะกรรมการนโยบายเขตพัฒนาพิเศษภาคตะวันออก พิจารณากําหนดนโยบายและมาตรการเพื่อส่งเสริมให้เกิดห่วงโซ่อุปทาน (Supply Chain) EV ภายในประเทศอย่างครบวงจร เพื่อรองรับการผลิต EV ภายในประเทศ และรองรับการเป็นศูนย์กลางการผลิต EV และชิ้นส่วนสําคัญของภูมิภาค
ทั้งสิ้นนี้ ให้ทําควบคู่กับคําส่งการในที่ประชุมคณะรัฐมนตรี เมื่อวันที่ 16 ตุลาคม 2566 ที่ผ่านมาคือ 1. ให้ทุกหน่วยราชการ และหน่วยงานของรัฐพิจารณาดําเนินการจัดซื้อจัดจ้าง EV มาใช้ในราชการแทนรถยนต์เดิมที่จะหมดอายุการใช้งาน หรือที่จะต้องจัดซื้อจัดจ้างขึ้นใหม่ เพื่อรองรับภารกิจใหม่หรือผู้ดํารงตําแหน่งใหม่ 2. ให้กระทรวงคมนาคมร่วมกับกระทรวงการคลังพิจารณากําหนดมาตรการและมาตรฐาน เพื่อขับเคลื่อนการปรับปรุงรถสาธารณะทุกชนิดให้เป็น EV และดําเนินการตามขั้นตอนให้ถูกต้อง เพื่อให้มีผลใช้บังคับโดยเร็วต่อไป และ 3. ให้กระทรวงพลังงานร่วมกับกระทรวงคมนาคมและหน่วยงานที่เกี่ยวข้องกําหนดมาตรการ เพื่อสนับสนุนการก่อสร้างโครงข่ายสถานีอัดประจุไฟฟ้าสาธารณะ รวมถึงโครงสร้างพื้นฐานอื่นๆ ที่เกี่ยวข้อง เพื่อรองรับการใช้งาน EV ให้เพียงพอต่อความต้องการใช้งานตามความจําเป็นเร่งด่วนให้ครอบคลุมทุกพื้นที่ทั่วประเทศ
“รัฐบาลได้เร่งเตรียมความพร้อม วางมาตรการและนโยบายอย่างครอบคลุมเพื่อจะไปสู่เป้าหมายความยั่งยืนอย่างเป็นรูปธรรมและชัดเจน แม้เป้าหมายจะมีความท้าทาย และต้องอาศัยความร่วมมือจากหลายภาคส่วน ทุกหน่วยงานของรัฐพร้อมเดินหน้า ดําเนินมาตรการและนโยบาย สนับสนุนให้ไทยบรรลุเป้าหมายการพัฒนาที่ยั่งยืน และใช้เป็นพลังสําคัญในการขับเคลื่อนเศรษฐกิจประเทศ” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-​“นฤมล” หารือทูตจีน ขยายความร่วมมือกันผลักดันเศรษฐกิจของไทยและจีนให้เติบโตไปด้วยกันอย่างยั่งยืน
วันพุธที่ 15 พฤศจิกายน 2566
15/11/2566
​“นฤมล” หารือทูตจีน ขยายความร่วมมือกันผลักดันเศรษฐกิจของไทยและจีนให้เติบโตไปด้วยกันอย่างยั่งยืน
​“นฤมล” หารือทูตจีน ขยายความร่วมมือกันผลักดันเศรษฐกิจของไทยและจีนให้เติบโตไปด้วยกันอย่างยั่งยืน
ศาตราจารย์ นฤมล ภิณโญสินวัฒน์ ผู้แทนการค้าเปิดเผยภายหลังต้อนรับและหารือกับนายหาน จื้อเฉียง เอกอัครราชทูตจีน ประจําประเทศไทย ในประเด็นความร่วมมือระหว่างไทยจีนซึ่งจีนถือว่าเป็นคู่ค้าประเทศสําคัญของไทย ซึ่งบริษัทจีนลงทุนในประเทศไทยเป็นอันดับ 1 และสินค้าไทยส่งออกไปยังประเทศจีนเป็นอันดับ 2
ผู้แทนการค้ากล่าวว่า ในช่วงปีที่ผ่านมาสินค้าเกษตรเติบโตอย่างก้าวกระโดดในการส่งออกไปยังจีนโดยเฉพาะสินค้าเกษตรไทย ได้รับความนิยมถือเป็นที่ต้องการของประชาชนจีนเป็นอย่างมาก โดยในวันนี้ได้หารือความร่วมมือในประเด็นต่างๆ เพื่อขยายโอกาสในทางธุรกิจร่วมกัน สรุปสาระสําคัญ ดังนี้
1) ขยายตลาดสินค้าเกษตรไปยังประเทศจีน และตรวจสอบคุณภาพของสินค้าเกษตร จึงได้ริเริ่มให้มีการดําเนินงานร่วมระหว่างบริษัทลูกของ ปตท (GML) กับ อตก เพื่อให้มั่นใจในการส่งสินค้าเกษตรคุณภาพไปยังจีน ซึ่งท่านทูตจีนก็พร้อมสนับสนุนและบอกว่าสินค้าเกษตรของไทยโดยเฉพาะผลไม้ เช่น ทุเรียนเป็นที่ชื่นชอบของประชาชนจีนอย่างมาก ทั้งนี้ ความร่วมมือจากเส้นทางรถไฟ “ไทยลาวจีน” จะช่วยส่งเสริมและผลักดันสินค้าเกษตรไปถึงมือประชาชนจีนอย่างกว้างขวางและเพิ่มขึ้นอย่างแน่นอน
2) ความร่วมมือในอุตสาหกรรมพลังงานสะอาดตามนโยบายของท่านนายกฯเศรษฐา เช่น ผลักดันให้ไทยให้เป็นศูนย์กลางของฐานการผลิตรถ EV ของอาเซียน ท่านทูตจีนได้แจ้งว่า ปัจจุบันภาคเอกชนที่ผลิตรถยนต์ไฟฟ้าจีนได้ทยอยเข้ามาลงทุนในประเทศไทย ซึ่งรัฐบาลไทยพร้อมจะสนับสนุนให้เข้ามาลงทุนอย่างต่อเนื่องและผลักดันให้ไทยเป็นศูนย์กลางการผลิตรถ EV และสินค้าที่เกี่ยวโยงส่งออกสู่ตลาดในอาเซียนต่อไผ
3) ความร่วมมือในการพัฒนาทุนมนุษย์ของไทย เพื่อรองรับอุตสาหกรรมที่ต้องการแรงงานทักษะสูง ซึ่งท่านทูตจีนพร้อมยินดีสนับสนุน และแจ้งว่า ปัจจุบันทางจันก็มีการอบรมบุคลากรในอุตสาหกรรมรถไฟความเร็วสูงที่จังหวัดอยุธยา รวมทั้งมีการพัฒนาฝีมือแรงงานด้านดิจิตอลกับกับกรมพัฒนาฝีมือแรงงาน
“จากการหารือวันนี้กับท่านทูตจีนเป็นนิมิตหมายที่ดีที่จะขยายความร่วมมือกันผลักดันเศรษฐกิจของไทยและจีนให้เติบโตไปด้วยกันอย่างยั่งยืน” ผู้แทนการค้า กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม​ เข้ากราบนมัสการและนิมนต์ พระพรหมบัณฑิต (ประยูร ธมมจิตโต) เข้าร่วมเป็นกรรมการผู้ทรงคุณวุฒิในคณะกรรมการคุมประพฤติ​ เพื่อพัฒนางานคุมประพฤติ และเสริมสร้า
วันพุธที่ 15 พฤศจิกายน 2566
15/11/2566
รัฐมนตรีว่าการกระทรวงยุติธรรม​ เข้ากราบนมัสการและนิมนต์ พระพรหมบัณฑิต (ประยูร ธมมจิตโต) เข้าร่วมเป็นกรรมการผู้ทรงคุณวุฒิในคณะกรรมการคุมประพฤติ​ เพื่อพัฒนางานคุมประพฤติ และเสริมสร้า
รัฐมนตรีว่าการกระทรวงยุติธรรม​ เข้ากราบนมัสการและนิมนต์ พระพรหมบัณฑิต (ประยูร ธมมจิตโต) เข้าร่วมเป็นกรรมการผู้ทรงคุณวุฒิในคณะกรรมการคุมประพฤติ​ เพื่อพัฒนางานคุมประพฤติ และเสริมสร้างความเข้มแข็งให้กับงานยุติธรรม
ในวันพุธที่ ๑๕ พฤศจิกายน​ ๒๕๖๖ ระหว่างเวลา ๐๙.๐๐ น. ณ วัดประยุรวงศาวาสวรวิหาร​ พันตํารวจเอก​ ทวี สอดส่อง รัฐมนตรีว่าการกระทรวงยุติธรรม พร้อมด้วยนายเรืองศักดิ์ สุวารี อธิบดีกรมคุ้มครองสิทธิและเสรีภาพ นายวีระกิตต์ หาญปริพรรณ์ อธิบดีกรมคุมประพฤติ นางธารินี แสงสว่าง รองอธิบดีกรมคุมประพฤติ และคณะผู้บริหารและเจ้าหน้าที่กรมคุมประพฤติ กรมคุ้มครองสิทธิและเสรีภาพ และคณะทํางานรัฐมนตรีว่าการกระทรวงยุติธรรม เข้ากราบนมัสการและนิมนต์ พระพรหมบัณฑิต (ประยูร ธมมจิตโต) เข้าร่วมเป็นกรรมการผู้ทรงคุณวุฒิในคณะกรรมการคุมประพฤติ
ทั้งนี้ ที่ประชุมได้หารือร่วมกันเกี่ยวกับสถานการณ์และการดําเนินการปัจจุบันของกรมคุมประพฤติ ข้อท้าทาย แนวทางการทํางานร่วมกับภาคีเครือข่ายทุกภาคส่วน การยกระดับหลักนิติธรรม รวมถึงการประสานความร่วมมือเพื่อพัฒนางานคุมประพฤติ และเสริมสร้างความเข้มแข็งให้กับงานยุติธรรมต่อไป
รัฐบาลไทย-ข่าวทำเนียบรัฐบาล-พ่อเมืองขอนแก่น ขานรับนโยบาย มท.1 สั่งการชุดปฏิบัติการพิเศษบูรณาการออกตรวจสถานบริการ/สถานประกอบการที่มีลักษณะคล้ายสถานบริการในพื้นที่ พบการกระทำผิดกฎหมายจำนวน 3 ร้าน
วันพุธที่ 15 พฤศจิกายน 2566
15/11/2566
พ่อเมืองขอนแก่น ขานรับนโยบาย มท.1 สั่งการชุดปฏิบัติการพิเศษบูรณาการออกตรวจสถานบริการ/สถานประกอบการที่มีลักษณะคล้ายสถานบริการในพื้นที่ พบการกระทําผิดกฎหมายจํานวน 3 ร้าน
พ่อเมืองขอนแก่น ขานรับนโยบาย มท.1 สั่งการชุดปฏิบัติการพิเศษบูรณาการออกตรวจสถานบริการ/สถานประกอบการที่มีลักษณะคล้ายสถานบริการในพื้นที่ พบการกระทําผิดกฎหมายจํานวน 3 ร้าน เน้นย้ํา บูรณาการฝ่ายความมั่นคงเดินหน้าจัดระเบียบสังคม
วันนี้ (15 พ.ย. 66) นายไกรสร กองฉลาด ผู้ว่าราชการจังหวัดขอนแก่น เปิดเผยว่า จังหวัดขอนแก่นได้เดินหน้าดําเนินการตามนโยบายของ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ในการจัดระเบียบสังคมอย่างต่อเนื่อง เพื่อสร้างความผาสุก สร้างสังคมที่สงบสุขให้กับพี่น้องประชาชนในพื้นที่ โดยได้มอบหมายให้นายประจวบ รักแพทย์ นายอําเภอเมืองขอนแก่น สั่งการชุดปฏิบัติการพิเศษฝ่ายปกครองอําเภอเมืองขอนแก่น บูรณาการร่วมกับชุดปฏิบัติการพิเศษฝ่ายปกครองจังหวัดขอนแก่น สภ.เมืองขอนแก่น ร่วมออกตรวจสถานบริการ/สถานประกอบการที่มีลักษณะคล้ายสถานบริการ ประจําเดือนพฤศจิกายน 2566
นายไกรสร กองฉลาด ผู้ว่าราชการจังหวัดขอนแก่น กล่าวว่า เมื่อเวลา 01.00 น. ของวันนี้ จังหวัดขอนแก่นโดยชุดปฏิบัติการพิเศษได้ดําเนินการตรวจตรา กวดขัน สถานประกอบการที่มีลักษณะคล้ายสถานบริการ ตามนโยบายของกระทรวงมหาดไทยในการจัดระเบียบสังคมในพื้นที่อําเภอเมืองขอนแก่น โดยได้ตรวจสอบข้อร้องเรียนตามเพจเฟสบุ๊ค “ขอนแก่น มีด่าน มีงาน มีข่าวสารบอกด้วย” ซึ่งอ้างว่ามีสถานประกอบการบริเวณโซนมหาวิทยาลัยขอนแก่นเปิดเกินตี 2 ซึ่งผลการตรวจสอบไม่พบสถานประกอบการที่มีลักษณะคล้ายสถานบริการโซนมหาวิทยาลัยขอนแก่นเปิดให้บริการเกินเวลาแต่อย่างใด นอกจากนี้ยังได้ออกตรวจตราบริเวณโซนถนนศรีจันทร์ - ถนนสถานีรถไฟ – ถนนรื่นรมย์ และได้พบการกระทําผิดกฎหมายจํานวน 3 ร้านได้แก่ ร้าน “Carnivore” ข้อหา “จําหน่ายสุราโดยไม่ได้รับอนุญาต” และ “จําหน่ายสุราเกินกว่าเวลาที่กฎหมายกําหนด” ร้าน “Timeless” ข้อหา “จําหน่ายสุราเกินกว่าเวลาที่กฎหมายกําหนด” และ ร้าน “Foryou bar” ข้อหา “จําหน่ายสุราเกินกว่าเวลาที่กฎหมายกําหนด” และ “จําหน่ายสุราให้ผู้มีอายุต่ํากว่า 20 ปี” (อายุ 19 ปี จํานวน 2 คน) โดยพนักงานฝ่ายปกครองได้แจ้งข้อกล่าวหาจําหน่ายเครื่องดื่มแอลกอฮอล์เกินเวลาที่กฎหมายกําหนด และจําหน่ายสุราโดยไม่ได้รับอนุญาต พร้อมได้ทําการส่งพนักงานสอบสวนเพื่อดําเนินการตามกฎหมายต่อไป
"จังหวัดขอนแก่นได้บูรณาการหน่วยงานความมั่นคงและหน่วยงานที่เกี่ยวข้อง ในการดําเนินนโยบายจัดระเบียบสังคมอย่างต่อเนื่อง ซึ่งได้กําชับเจ้าของสถานบริการ และสถานประกอบการที่มีลักษณะคล้ายสถานบริการทุกร้านให้ปฏิบัติตามกฎหมายที่เกี่ยวข้อง ทั้งเรื่องเวลาปิดให้บริการตามเวลาที่กฎหมายกําหนด ห้ามพกพาอาวุธ และยาเสพติดทุกชนิดเข้ามาในร้านโดยเด็ดขาด และหากพี่น้องประชาชนพบการกระทําความผิดทุกประเภท ขอให้แจ้งสายด่วนศูนย์ดํารงธรรม 1567 เพื่อเจ้าหน้าที่จะได้ดําเนินการกับกลุ่มผู้กระทําความผิด และรักษาความเป็นระเบียบเรียบร้อยในสังคม ทําให้พี่น้องประชาชนสามารถใช้ชีวิตในสังคมได้อย่างมีความสุข บ้านเมืองเกิดความผาสุกอย่างยั่งยืน" นายไกรสรฯ กล่าวทิ้งท้าย
รัฐบาลไทย-ข่าวทำเนียบรัฐบาล-“สุริยะ” เผยเตรียมเดินทางพร้อมนายกรัฐมนตรี ไป Roadshow โครงการแลนด์บริดจ์ เชิญชวนนักลงทุนสหรัฐอเมริการ่วมลงทุน เพื่อเป็นช่องทางการค้าแห่งใหม่สำหรับขนถ่ายสินค้าหลักระดับภูมิภาค
วันอาทิตย์ที่ 12 พฤศจิกายน 2566
“สุริยะ” เผยเตรียมเดินทางพร้อมนายกรัฐมนตรี ไป Roadshow โครงการแลนด์บริดจ์ เชิญชวนนักลงทุนสหรัฐอเมริการ่วมลงทุน เพื่อเป็นช่องทางการค้าแห่งใหม่สําหรับขนถ่ายสินค้าหลักระดับภูมิภาค
...
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า นายเศรษฐา ทวีสิน นายกรัฐมนตรี และตน พร้อมด้วยคณะผู้บริหารระดับสูงกระทรวงคมนาคม และสํานักงานคณะกรรมการส่งเสริมการลงทุน (BOI) จะเดินทางไปจัดงาน Thailand Landbridge Roadshow ในวันที่ 13 พฤศจิกายน 2566 ณ โรงแรม Ritz Carlton เมืองซานฟรานซิสโก ประเทศสหรัฐอเมริกา
โดยการจัดงาน Thailand Landbridge Roadshow ครั้งนี้ นายกรัฐมนตรี และรัฐมนตรีว่าการ กระทรวงคมนาคม ในฐานะเจ้าภาพจะร่วมกันให้ข้อมูลรายละเอียดต่าง ๆ ของโครงการ อาทิ โอกาสทางธุรกิจ รูปแบบการลงทุน ศักยภาพทําเลที่ตั้งของพื้นที่โครงการ และประโยชน์ที่คาดว่าจะได้รับจากโครงการ โดยมี
นักลงทุนภาคธุรกิจของประเทศสหรัฐอเมริกาที่ให้ความสนใจเข้าร่วมงาน ทั้งสายการเดินเรือ ผู้บริหารท่าเรือ กลุ่มโลจิสติกส์ กลุ่มพัฒนาอสังหาริมทรัพย์ และกลุ่มผู้ลงทุนด้านอุตสาหกรรม เป็นต้น ซึ่งกลุ่มนักลงทุนต่างให้ความสนใจประเด็นโอกาสในการลงทุนของโครงการ ทั้งนี้ ในอนาคตโครงการสะพานเศรษฐกิจภาคใต้เชื่อมฝั่งทะเลอ่าวไทย - อันดามัน (ชุมพร - ระนอง) หรือแลนด์บริดจ์ จะเป็นช่องทางการค้าแห่งใหม่เพื่อใช้เป็นเส้นทางขนถ่ายสินค้าหลักระดับภูมิภาคและจะเป็นประตูสู่ภูมิภาคเอเชีย และช่วยลดระยะเวลาการขนส่งทางทะเล
และลดต้นทุนด้านโลจิสติกส์ในพื้นที่ห่างไกลจากตัวเมือง อีกทั้งจะช่วยให้เกิดการพัฒนาในพื้นที่ให้เป็นศูนย์กลางการค้า ประกอบด้วย เขตการค้า เมืองท่าและเขตอุตสาหกรรม และธุรกิจอื่น ๆ ที่เกี่ยวข้อง ที่ผ่านมา นายกรัฐมนตรี และกระทรวงคมนาคม ได้เดินหน้าประชาสัมพันธ์ให้นานาประเทศได้รู้จักโครงการเพิ่มมากขึ้น ขณะนี้มีนักลงทุนจากหลากหลายประเทศต่างให้ความสนใจโครงการเป็นอย่างมาก อาทิ ประเทศฝรั่งเศส ประเทศฝั่งตะวันออกกลาง และสาธารณรัฐประชาชนจีน เป็นต้น
รัฐบาลไทย-ข่าวทำเนียบรัฐบาล-“เกณิกา” เผย กรมอนามัย ห่วงใยประชาชนเปิด “ศูนย์ป้องกันฝุ่น” มั่นใจ พร้อมรับมือประสาน-ป้องกันผลกระทบต่อสุขภาพ
วันอาทิตย์ที่ 12 พฤศจิกายน 2566
12/11/2566
“เกณิกา” เผย กรมอนามัย ห่วงใยประชาชนเปิด “ศูนย์ป้องกันฝุ่น” มั่นใจ พร้อมรับมือประสาน-ป้องกันผลกระทบต่อสุขภาพ
“เกณิกา” เผย กรมอนามัย ห่วงใยประชาชนเปิด “ศูนย์ป้องกันฝุ่น” มั่นใจ พร้อมรับมือประสาน-ป้องกันผลกระทบต่อสุขภาพ
วันที่ 12 พ.ย. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า รัฐบาลและทุกหน่วยงานที่เกี่ยวข้องได้มีการติดตามสถานการณ์ปริมาณฝุ่นละอองอย่างต่อเนื่อง พบว่าค่าฝุ่นละอองมีค่า PM2.5 เกินค่ามาตรฐาน ซึ่งค่ามาตรฐาน คือ 37.5 ไมโครกรัมต่อลูกบาศก์เมตร ในหลายพื้นที่รวมถึงกรุงเทพมหานครและปริมณฑล อาจส่งผลกระทบต่อสุขภาพของประชาชน โดยเฉพาะกลุ่มเด็กเล็ก ผู้สูงอายุ และผู้ที่มีโรคประจําตัวได้ และคาดการณ์ว่าปริมาณ PM2.5 บริเวณพื้นที่ของกรุงเทพมหานคร ปริมณฑล และภาคตะวันออกเฉียงเหนือ จะยังมีแนวโน้มอยู่ในระดับที่เริ่มมีผลกระทบต่อสุขภาพต่อเนื่องไปอีกสักระยะ
น.ส.เกณิกา กล่าวต่อว่า จากสถานการณ์ที่เกิดขึ้นทางกรมอนามัย กระทรวงสาธารณสุข มีความห่วงใย และใส่ใจประชาชน พร้อมเปิดศูนย์เฝ้าระวังและประสานงานด้านการป้องกันผลกระทบต่อสุขภาพกรณีหมอกควันและฝุ่นละอองขนาดเล็กเพื่อเพิ่มความมั่นใจให้กับประชาชน พร้อมแนะกลุ่มเสี่ยงดูแลสุขภาพเป็นพิเศษ ทั้งนี้ได้มีการซักซ้อม และพร้อมปฏิบัติการในระดับพื้นที่ทั้งส่วนกลางและส่วนภูมิภาค โดยเฉพาะพื้นที่ภาคกลางที่ได้รับผลกระทบ
“ศูนย์ป้องกันฝุ่นแต่ละพื้นที่ได้มีการเร่งเฝ้าระวังสถานการณ์ สื่อสารสร้างความรู้ ความเข้าใจแก่ประชาชนในพื้นที่เสี่ยง ให้ทราบถึงสถานการณ์และการปฏิบัติตนในการป้องกันตนเอง โดยเฉพาะในสถานที่สําคัญที่มีกลุ่มเสี่ยง ได้แก่ โรงเรียน ศูนย์เด็กเล็ก สถานที่ดูแลผู้สูงอายุ พร้อมทั้งเตรียมยกระดับการปฏิบัติการตามความรุนแรงของสถานการณ์ในแต่ละวัน ภายใต้มาตรการด้านการแพทย์และสาธารณสุข” น.ส.เกณิกา กล่าว
รัฐบาลไทย-ข่าวทำเนียบรัฐบาล-​นายกรัฐมนตรีเดินทางเข้าร่วมการประชุมผู้นำเขตเศรษฐกิจเอเปค ครั้งที่ 30 และกิจกรรมที่เกี่ยวข้อง วันนี้ พร้อมดึงดูดสนับสนุนการค้าการลงทุนในไทย
วันอาทิตย์ที่ 12 พฤศจิกายน 2566
12/11/2566
​นายกรัฐมนตรีเดินทางเข้าร่วมการประชุมผู้นําเขตเศรษฐกิจเอเปค ครั้งที่ 30 และกิจกรรมที่เกี่ยวข้อง วันนี้ พร้อมดึงดูดสนับสนุนการค้าการลงทุนในไทย
เพื่อลดความเหลื่อมล้ํา ยกระดับการดํารงชีวิตประชาชน
วันนี้ (12 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า ในวันนี้ (12 พฤศจิกายน 2566) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะ มีกําหนดออกเดินทาง จากท่าอากาศยานนานาชาติสุวรรรณภูมิ ในเวลา 15.00 น. เพื่อเข้าร่วมการประชุมผู้นําเขตเศรษฐกิจเอเปค ครั้งที่ 30 (2023 APEC Economic Leaders’ Meeting) และกิจกรรมที่เกี่ยวข้อง ระหว่างวันที่ 12 - 19 พฤศจิกายน 2566 ณ นครซานฟรานซิสโก รัฐแคลิฟอร์เนีย สหรัฐอเมริกา โดยจะเดินทางถึงนครซานฟรานซิสโกในวันเดียวกัน เวลาประมาณ 14.00 น. (ตามเวลาท้องถิ่นสหรัฐฯ โดยเวลาที่นครซานฟรานซิสโกช้ากว่าเวลาที่กรุงเทพฯ 15 ชั่วโมง)
ทั้งนี้ นอกเหนือจากภารกิจสําคัญที่เกี่ยวข้องกับการประชุมฯ อาทิ การประชุมผู้นําเขตเศรษฐกิจเอเปคและการประชุมอื่น ๆ ที่เกี่ยวข้อง กล่าวปาฐกถาใน การประชุมสุดยอดผู้นําภาคเอกชนของเอเปค (APEC CEO Summit) การหารือระหว่างผู้นําเขตเศรษฐกิจเอเปคกับสภาที่ปรึกษาทางธุรกิจเอเปค เพื่อย้ําความสําคัญของระบบการค้าพหุภาคี ความเชื่อมโยง ความยั่งยืนและความครอบคลุม รวมถึงความสําคัญของเศรษฐกิจดิจิทัล และนวัตกรรมใหม่ๆ รวมถึงการพบหารือทวิภาคีกับผู้นําเขตเศรษฐกิจเอเปคในระหว่างเข้าร่วมประชุมฯ
ภารกิจเพื่อกระชับความสัมพันธ์ทวิภาคี ในการพบหารือกับผู้นําประเทศอื่นๆ ที่จะมีโอกาสได้พบในการประชุมครั้งนี้
นายกรัฐมนตรียังมีภารกิจพบหารือภาคเอกชนรายใหญ่ของโลกจากสาขาต่างๆ อาทิ สาขายานยนต์ อิเล็กทรอนิกส์อัจฉริยะ ดิจิทัล ธุรกิจค้าปลีก และการเงินและการธนาคาร เป็นต้น รวมทั้งจะเป็นโอกาสให้ได้พบ US-APEC Business Coalition ประกอบด้วย US-ASEAN Business Council US Chamber of commerce และ The National Center for APEC (NCAPEC) และร่วมกิจกรรมคู่ขนานเพื่อกระตุ้นเศรษฐกิจผ่านการลงทุนจากต่างประเทศ
นอกจากนี้ นายกรัฐมนตรีจะกล่าวสุนทรพจน์ และพบปะนักศึกษา ณ มหาวิทยาลัย Stanford และพบหารือกับตัวแทนชุมชนไทย ณ นครซานฟรานซิลโก ก่อนที่นายกรัฐมนตรีและคณะ จะเดินทางออกจากนครซานฟรานซิสโกกลับประเทศไทย โดยจะเดินทางถึงท่าอากาศยานนานาชาติสุวรรณภูมิ ในวันอาทิตย์ที่ 19 พฤศจิกายน 2566 เวลา 07.00 น.​​
รัฐบาลไทย-ข่าวทำเนียบรัฐบาล-“เกณิกา”เผย รัฐบาลขอแสดงความเสียใจอย่างสุดซึ้ง ถึงการสูญเสียบุคลากรครู จากเหตุวัยรุ่นยิงกัน เตรียมบูรณาการหลายกระทรวง หามาตรการไม่ให้เกิดเหตุซ้ำ
วันอาทิตย์ที่ 12 พฤศจิกายน 2566
12/11/2566
“เกณิกา”เผย รัฐบาลขอแสดงความเสียใจอย่างสุดซึ้ง ถึงการสูญเสียบุคลากรครู จากเหตุวัยรุ่นยิงกัน เตรียมบูรณาการหลายกระทรวง หามาตรการไม่ให้เกิดเหตุซ้ํา
“เกณิกา”เผย รัฐบาลขอแสดงความเสียใจอย่างสุดซึ้ง ถึงการสูญเสียบุคลากรครู จากเหตุวัยรุ่นยิงกัน เตรียมบูรณาการหลายกระทรวง หามาตรการไม่ให้เกิดเหตุซ้ํา
12 พ.ย. น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงกรณีเหตุวัยรุ่นยิงกันบริเวณหน้าโรงเรียนพระหฤทัยคอนแวนต์ ย่านคลองเตย กทม.และมีลูกหลงกระสุนไปทําให้ น.ส.ศิรดา สินปราเสริฐ หรือ ครูเจี๊ยบ อายุ 45 ปี ครูสอนคอมพิวเตอร์ โรงเรียนพระหฤทัยคอนแวนต์ ถูกลูกหลงจนเสียชีวิตว่า ตนในฐานะตัวแทนของรัฐบาลขอแสดงความเสียใจต่อเหตุการณ์ความสูญเสียที่เกิดขึ้นอย่างสุดซึ้ง
น.ส.เกณิกา กล่าวต่อว่า รัฐบาลไม่ได้นิ่งนอนใจต่อเหตุการณ์ดังกล่าว โดยจะมีการบูรณาการร่วมกันของหลายกระทรวงอาทิ กระทรวงการอุดมศึกษา วิทยาศาสตร์ วิจัยและนวัตกรรม (อว.) กระทรวงมหาดไทย และหน่วยงานที่เกี่ยวข้อง โดยรัฐบาลต้องหาทางป้องกันไม่ให้เกิดเหตุซ้ํารอย เพราะเหตุดังกล่าวถือว่ากระทําอย่างอุกอาจ และทําให้ประชาชนผู้บริสุทธิ์ที่ไม่เกี่ยวข้องต้องมาเสียชีวิต ดังนั้นรัฐบาลจะหามาตรการแก้ไขอย่างเร่งด่วน
น.ส.เกณิกา ยังกล่าวถึงผู้บาดเจ็บ 1 รายที่เป็นนักศึกษาชั้นปีที่ 1 มหาวิทยาลัยราชมงคลตะวันออก วิทยาเขตอุเทนถวาย จากเหตุดังกล่าว ในเบื้องต้น กระทรวงอว.ได้มีการประสานไปยังวิทยาเขตอุเทนถวาย เพื่อให้การช่วยเหลือนักศึกษาที่ได้รับบาดเจ็บ
รัฐบาลไทย-ข่าวทำเนียบรัฐบาล-รองผู้ว่าฯ ปัตตานี น้อมนำแนวพระราชดำริกรมสมเด็จพระเทพรัตนราชสุดา ฯ ขับเคลื่อนการสร้างความมั่นคงทางอาหาร พร้อมเก็บผักปลอดสารพิษในแปลงบ้านพัก นำไปร่วมบุญโรงทานวัดตานีนรสโมสร
วันอาทิตย์ที่ 12 พฤศจิกายน 2566
12/11/2566
รองผู้ว่าฯ ปัตตานี น้อมนําแนวพระราชดําริกรมสมเด็จพระเทพรัตนราชสุดา ฯ ขับเคลื่อนการสร้างความมั่นคงทางอาหาร พร้อมเก็บผักปลอดสารพิษในแปลงบ้านพัก นําไปร่วมบุญโรงทานวัดตานีนรสโมสร
รองผู้ว่าฯ ปัตตานี น้อมนําแนวพระราชดําริกรมสมเด็จพระเทพรัตนราชสุดา ฯ ขับเคลื่อนการสร้างความมั่นคงทางอาหาร พร้อมเก็บผักปลอดสารพิษในแปลงบ้านพัก นําไปร่วมบุญโรงทานวัดตานีนรสโมสร พระอารามหลวง ประกอบอาหารเลี้ยงพุทธศาสนิกชนที่มาร่วมงานบุญกฐินพระราชทาน
วันนี้ (11 พ.ย. 66) ว่าที่ร้อยตรี ตระกูล โทธรรม รองผู้ว่าราชการจังหวัดปัตตานี เปิดเผยว่า จังหวัดปัตตานี ภายใต้การนําของนางพาตีเมาะ สะดียามู ผู้ว่าราชการจังหวัดปัตตานี มุ่งมั่นในการรณรงค์ส่งเสริมให้ประชาชนปลูกผักสวนครัวเพื่อสร้างความมั่นคงทางอาหาร โดยน้อมนําพระราชดําริ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ในการสร้างความมั่นคงทางอาหาร "บ้านนี้มีรัก ปลูกผักกินเอง" เริ่มต้นจากในจวนผู้ว่าราชการจังหวัด และบ้านพักข้าราชการทุกระดับ ซึ่งตนในฐานะรองผู้ว่าราชการจังหวัดปัตตานีได้ลุกขึ้นมาเริ่มต้นปลูกผักสวนครัวในบริเวณบ้านพักตั้งแต่ปี 2565 และนําผักที่ได้รับมาแบ่งเป็น 2 ส่วน คือ ทําอาหารไว้รับประทาน และอีกส่วนนําไปส่งมอบให้กับผู้ปกครองและเจ้าหน้าที่สถานสงเคราะห์เด็กจังหวัดปัตตานี รวมทั้งพัฒนาสังคมและความมั่นคงของมนุษย์จังหวัดปัตตานีอย่างสม่ําเสมอ เพื่อนําไปประกอบอาหารเลี้ยงเด็กในอุปการะที่พักอาศัยสถานสงเคราะห์จังหวัดปัตตานี
"ล่าสุด ตนได้รับทราบว่า นางสุภาวดี โชคสกุลนิมิตร ได้ขอรับพระราชทานผ้าพระกฐินของพระบาทสมเด็จพระเจ้าอยู่หัว เพื่อน้อมนําไปถวายพระสงฆ์จําพรรษาถ้วนไตรมาส ณ วัดตานีนรสโมสร ตําบลอาเนาะรู อําเภอเมืองปัตตานี จังหวัดปัตตานี พระอารามหลวง ตนจึงนําผลผลิตพืชผักสวนครัวปลอดสารพิษจากแปลงผักสวนครัวบ้านพักรองผู้ว่าราชการจังหวัดปัตตานีของตน ประกอบด้วย ผักกวางตุ้ง คะน้า กวางตุ้งฮ่องเต้ มาถวายร่วมบุญโรงทานของทางวัดตานีนรสโมสร พระอารามหลวง รวมทั้งถวายไข่ไก่ จํานวน 30 แผง น้ํามันพืช 1 ลัง เพื่อประกอบอาหารเลี้ยงพุทธศาสนิกชนที่มาร่วมงานบุญกฐินพระราชทาน" ว่าที่ร้อยตรี ตระกูลฯ กล่าวเน้นย้ํา
ว่าที่ร้อยตรี ตระกูล โทธรรม รองผู้ว่าราชการจังหวัดปัตตานี กล่าวในช่วงท้ายว่า นอกจากนี้ จังหวัดปัตตานียังได้มีการณรงค์ส่งเสริมให้ประชาชนปลูกผักสวนครัวเพื่อสร้างความมั่นคงทางอาหาร รวมถึงสร้างจิตสํานึกให้ประชาชนในชุมชนเกิดความตระหนักในการอนุรักษ์และฟื้นฟูบํารุงรักษาพันธุ์พืชและทรัพยากรธรรมชาติที่เป็นแหล่งอาหารและทรัพยากรสําคัญในชุมชน ด้วยการจัดทําถังขยะเปียกลดโลกร้อน เพื่อที่จะนําเศษอาหารมาใส่รวมและย่อยสลายกลายเป็นปุ๋ยหมักสารบํารุงดิน ให้กับประชาชนในชุมชนและต่อยอดขยายผลการน้อมนําแนวพระราชดําริฯ สู่ปฏิบัติการปลูกผักสวนครัวเพื่อสร้างความมั่นคงทางอาหารให้เป็นไปอย่างต่อเนื่องและปรากฏผลเป็นรูปธรรม อันเป็นการสอดคล้องกับเป้าหมายการพัฒนาที่ยั่งยืน (SDGs) ของสหประชาชาติ และ Sustainable Village เพื่อการพัฒนาไปสู่ความเป็น "หมู่บ้านยั่งยืน” ในทุกหมู่บ้าน ด้วยการปฏิบัติบูชาเพื่อถวายเป็นพระราชกุศล เนื่องในวาระมหามงคลที่พระบาทสมเด็จพระเจ้าอยู่หัวจะทรงเจริญพระชนมายุครบ 6 รอบ 72 พรรษา 28 กรกฎาคม 2567
รัฐบาลไทย-ข่าวทำเนียบรัฐบาล-​สธ. เผยการบาดเจ็บทางถนน โรคหลอดเลือดสมองและเบาหวาน ทำคนไทยสูญเสียจากการตายก่อนวัยอันควร
วันอาทิตย์ที่ 12 พฤศจิกายน 2566
​สธ. เผยการบาดเจ็บทางถนน โรคหลอดเลือดสมองและเบาหวาน ทําคนไทยสูญเสียจากการตายก่อนวัยอันควร
หัวหน้าที่ปรึกษาระดับกระทรวง เผยผลการศึกษาพบคนไทยสูญเสียปีสุขภาวะรวมกว่า 18.5 ล้านปี ส่วนใหญ่จากการตายก่อนวัยอันควรด้วยเหตุบาดเจ็บทางถนน โรคหลอดเลือดสมองและโรคเบาหวาน โดยเฉพาะวัยทํางานทั้งชายและหญิง
หัวหน้าที่ปรึกษาระดับกระทรวง เผยผลการศึกษาพบคนไทยสูญเสียปีสุขภาวะรวมกว่า 18.5 ล้านปี ส่วนใหญ่จากการตายก่อนวัยอันควรด้วยเหตุบาดเจ็บทางถนน โรคหลอดเลือดสมองและโรคเบาหวาน โดยเฉพาะวัยทํางานทั้งชายและหญิง เสนอให้เป็นวาระเร่งด่วนในการลดปัจจัยเสี่ยงอุบัติเหตุและโรคไม่ติดต่อ พร้อมคัดกรองผู้ป่วยเข้าสู่ระบบการรักษาโดยเร็ว
นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิ ระดับ 11) และประธานคณะกรรมการ MIU (MOPH Intelligence Unit) กระทรวงสาธารณสุข เปิดเผยว่า แผนงานพัฒนาดัชนีภาระโรคแห่งประเทศไทย และมูลนิธิเพื่อการพัฒนานโยบายสุขภาพระหว่างประเทศ (IHPP) ได้ร่วมกับหน่วยงานที่เกี่ยวข้องศึกษาประเมินภาระโรคและการบาดเจ็บของประชากรไทย ในการศึกษาและสํารวจครั้งล่าสุด พบว่า คนไทยทั้งประเทศสูญเสียปีสุขภาวะ (Disability-Adjusted Life Years) รวมกว่า 18.5 ล้านปี ซึ่งจํานวนปีที่สูญเสียไปอย่างน่าเสียดายนี้เพราะสุขภาพที่ไม่ดี พิการ หรือเสียชีวิตก่อนวัย โดยกว่าร้อยละ 72 เป็นการสูญเสียจากการตายก่อนวัยอันควรจากกลุ่มโรคไม่ติดต่อเรื้อรัง ได้แก่ การบาดเจ็บทางถนน โรคหลอดเลือดสมอง และโรคเบาหวาน พบสูงสุดในกลุ่มอายุ 45- 59 ปี ทั้งในเพศชายและหญิง ซึ่งเป็นกลุ่มวัยทํางาน โดยในเพศชายสูญเสียจากการบาดเจ็บทางถนนสูงสุด รองลงมา คือ โรคหลอดเลือดสมอง และโรคเบาหวาน ส่วนในเพศหญิง พบการสูญเสียสูงสุดจากโรคเบาหวาน รองลงมา คือ โรคหลอดเลือดสมอง และการบาดเจ็บทางถนน นอกจากนี้ ยังพบการสูญเสียปีสุขภาวะจากการติดเชื้อเอชไอวี วัณโรค รวมถึงโรคมะเร็งชนิดต่างๆ อีกด้วย
นพ.รุ่งเรือง กล่าวต่อว่า จากผลการศึกษาจึงมีข้อเสนอเชิงนโยบายในการเร่งรัดดําเนินการเพื่อลดความสูญเสียที่เกิดขึ้น 3 ประเด็น คือ เรื่องการบาดเจ็บทางถนน ทุกภาคส่วนต้องให้ความสําคัญและปรับมาตรการให้มีประสิทธิผลมากขึ้น โดยมุ่งเน้นลดปัจจัยเสี่ยง ทั้งการตรวจวัดความเร็ว การตรวจวัดระดับแอลกอฮอล์ การบังคับใช้หมวกและเข็มขัดนิรภัยในการขับขี่ ส่วนเรื่องโรคหลอดเลือดสมองและโรคเบาหวาน ที่มีแนวโน้มเพิ่มสูงขึ้นจากการเป็นสังคมสูงอายุ สสส.ควรร่วมมือกับเครือข่ายเร่งสร้างเสริมสุขภาพให้กับประชาชนเพื่อป้องกันหรือชะลอการเกิดโรค โดยลดปัจจัยเสี่ยงจากบุหรี่และเครื่องดื่มแอลกอฮอล์ และส่งเสริมการบริโภคอาหารที่เหมาะสม โดยที่กระทรวงสาธารณสุข และหน่วยงานที่เกี่ยวข้อง ได้เร่งและเน้นย้ําเรื่องมาตรการในการคัดกรองผู้มีความดันโลหิตสูงและน้ําตาลในเลือดสูง เพื่อนําผู้ที่พบว่าป่วยเข้ารับการรักษาและรับคําแนะนําในการปฏิบัติตัว
สําหรับภาระโรค (Burden of Disease) เป็นการวัดสถานะสุขภาพของประชากร โดยประเมินจากภาระความสูญเสียทางสุขภาพเป็นหน่วยของการสูญเสียปีสุขภาวะ (Disability Adjusted Life Years – DALYs) ประกอบด้วย ความสูญเสียจากการตายก่อนวัยอันควร (YLL) และความสูญเสียจากความเจ็บป่วยและพิการ (YLD) ถือเป็นเครื่องชี้วัดที่สะท้อนปัญหาสุขภาพของประชากรได้ครอบคลุม ทั้งการตาย ความเจ็บป่วย ความพิการ ซึ่งเป็นประโยชน์ในการจัดลําดับความสําคัญและการวางแผนการลงทุนทางสุขภาพ รวมทั้งประเมินผลลัพธ์ทางสุขภาพของประชากรในช่วงเวลาต่าง ๆ โดยจะมีการศึกษาและประเมินทุก 5 ปี
**************************** 12 พฤศจิกายน 2566
รัฐบาลไทย-ข่าวทำเนียบรัฐบาล-รมช.ไชยา มอบนโยบาย Soft Power ดันผ้าไหมแพรวาบ้านโพนสู่ตลาดโลก สร้างรายได้ในชุมชน
วันอาทิตย์ที่ 12 พฤศจิกายน 2566
รมช.ไชยา มอบนโยบาย Soft Power ดันผ้าไหมแพรวาบ้านโพนสู่ตลาดโลก สร้างรายได้ในชุมชน
รมช.ไชยา มอบนโยบาย Soft Power ดันผ้าไหมแพรวาบ้านโพนสู่ตลาดโลก สร้างรายได้ในชุมชน
รมช.ไชยา มอบนโยบาย Soft Power ดันผ้าไหมแพรวาบ้านโพนสู่ตลาดโลก สร้างรายได้ในชุมชน
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจราชการ ณ ศูนย์ศิลปวัฒนธรรมผู้ไทยผ้าไหมแพรวา บ้านโพน หรือ ศูนย์วิจิตรแพรวาบ้านโพน ตําบลโพน อําเภอคําม่วง จังหวัดกาฬสินธุ์ พร้อมด้วย นายวัชรพงษ์ แก้วหอม รองอธิบดีกรมหม่อนไหม และเจ้าหน้าที่ในสังกัดกระทรวงเกษตรและสหกรณ์ โดยมี นายธวัชชัย รอดงาม รองผู้ว่าราชการจังหวัดกาฬสินธุ์ นายสําเริง ม่วงสังข์ รองผู้ว่าราชการจังหวัดกาฬสินธุ์ และเจ้าหน้าที่ราชการส่วนภูมิภาค ให้การต้อนรับในพื้นที่ สําหรับการลงพื้นที่ตรวจราชการในวันนี้ รัฐมนตรีช่วยฯ ไชยา ได้มอบนโยบาย Soft Power ของรัฐบาลให้กรมหม่อนไหมนําไปผลักดัน ส่งเสริม และสนับสนุนการผลิตผ้าไหมแพรวาตั้งแต่ต้นน้ํา กลางน้ํา และปลายน้ํา เพื่อยกระดับผ้าไหมแพรวาบ้านโพน เป็น Soft Power ที่เกิดจากภูมิปัญญาจากรุ่นสู่รุ่น รวมถึงคิดค้นลายผ้าเพิ่มเติมให้เป็นทางเลือกแก่ผู้บริโภคในทุกระดับในราคาที่เข้าถึงและจับต้องได้ ซึ่งปี 2565 อําเภอคําม่วง จังหวัดกาฬสินธุ์ ได้ออกแบบลายผ้าไหมแพรวา ชื่อว่า ลายพันมหาพัน ให้เป็นลายประจําอําเภอคําม่วง ประเมินมูลค่าเบื้องต้น 5 แสนบาท นอกจากนี้ กระทรวงเกษตรฯ มอบหมายให้กรมหม่อนไหมสนับสนุนการดึงศักยภาพผลิตภัณฑ์ภูมิปัญญาท้องถิ่น เช่น ผ้าไหมแพรวา ออกสู่ตลาดโลก และเพิ่มช่องทางจําหน่าย โดยการร่วมมือกับจังหวัดต่าง ๆ คัดเลือกลายผ้าที่มีความโดดเด่นมาส่งเสริมการขาย และผลักดันให้ผ้าไทยเป็นส่วนประกอบของผลิตภัณฑ์แบรนด์เนม หรือออกสู่เวทีโลก สามารถสร้างรายได้ให้แก่เกษตรกรผู้เลี้ยงไหม รวมถึงสร้างรายได้เข้าประเทศต่อไป
นอกจากนี้ รมช.ไชยา ได้ร่วมสาธิตการปลูกหม่อนเลี้ยงไหม การทอผ้า การสางไหม การย้อมสีไหมด้วยวัสดุธรรมชาติในพื้นที่ และเยี่ยมชมคูหาจัดแสดงสินค้า GI อาทิ ผ้าไหมแพรวาของกลุ่มวิสาหกิจทอผ้าไหมแพรวา บ้านหนองแก่นทราย ร้านผ้าไหมแพรวาแม่ประคอง กาฬสินธุ์ สหกรณ์ศูนย์ศิลปาชีพทอผ้าไหมแพรวาบ้านโพน กลุ่มทอผ้าไหมบ้านโคกหลัก 7 และชิมพุทรานมแก้วบ้านโพน สินค้า GI จากร้านสวนคูณคอง รวมถึงเยี่ยมชมโครงการสร้างทายาทหม่อนไหม สื่อกิจกรรมการออกแบบลวดลายผ้าไหมแพรวาแบบประยุกต์ ซึ่งให้เด็กนักเรียนร่วมสร้างสรรค์ลายผ้าไหมโดยคงอัตลักษณ์ของพื้นถิ่นไว้แต่มีความร่วมสมัยมากขึ้น
สําหรับข้อมูลหม่อนไหมของจังหวัดกาฬสินธุ์ มีเกษตรกรและผู้ประกอบการหม่อนไหมในพื้นที่รวมทั้งสิ้น 2,156 ราย (ปลูกหม่อน 252 ราย เลี้ยงไหมหัตถกรรม 345 ราย เลี้ยงไหมอุตสาหกรรม 40 ราย ทอผ้า 1,500 ราย และร้านค้าผ้าไหม 19 ราย) มีกลุ่มวิสาหกิจหม่อนไหม 162 กลุ่ม เกษตรกรอัจฉริยะ 637 ราย (เกษตรกรอัจริยะต้นแบบ (SFM) 252 ราย เกษตรกรอัจริยะที่มีอยู่เดิม (ESF) 345 ราย เกษตรกรที่กําลังพัฒนาเป็นเกษตรกรอัจฉริยะ (DSF) 40 ราย) ทั้งนี้ กรมหม่อนไหมจัดทําแนวทางขับเคลื่อนงานหม่อนไหมในพื้นที่ โดยเร่งฟื้นฟู สนับสนุนกลุ่มเกษตรกรผู้เลี้ยงหม่อนไหม ด้วยการยกระดับผลผลิต ลดต้นทุน เน้นเพิ่มมูลค่าสินค้าให้รองรับตลาด BCG รวมถึงจัดหาตลาดให้เกษตรกร และจัดหาแหล่งน้ําให้กับเกษตรกรผู้เลี้ยงหม่อนไหม เพื่อเพิ่มประสิทธิภาพการผลิตหม่อนไหมให้ได้คุณภาพมาตรฐาน อีกด้วย